ธปท.ไม่ฟันธงดัชนีความเชื่อมั่นผู้บริโภคขึ้นหรือลง
ธปท.ชี้ดัชนีความเชื่อมั่นต่างกันได้ ขึ้นอยู่กับกลุ่มคนที่สำรวจและคำถาม แต่ไม่ฟันธงดัชนีความเชื่อมมั่นผู้บริโภคของหอการค้าหรือกระทรวงพาณิชย์ถูก
6 มิ.ย. 2555

ธปท.ชี้ดัชนีความเชื่อมั่นต่างกันได้ ขึ้นอยู่กับกลุ่มคนที่สำรวจและคำถาม แต่ไม่ฟันธงดัชนีความเชื่อมมั่นผู้บริโภคของหอการค้าหรือกระทรวงพาณิชย์ถูก 
นายเมธี สุภาพงษ์ ผู้อำนวยการอาวุโส ฝ่ายนโยบายเศรษฐกิจการเงิน ธนาคารแห่งประเทศไทย(ธปท.) กล่าวว่า การวัดดัชนีความเชื่อมั่นอาจจะต่างกันได้ เพราะข้อมูลคำถามและกลุ่มคนที่สำรวจแตกต่างกัน แต่ดัชนีความเชื่อมมั่นของธปท.ต่างกัน เพราะธปท.สำรวจความเชื่อมมั่นของผู้ประกอบการ ไม่ใช่ความเชื่อมั่นของผู้บริโภคอย่างที่หอการค้าและกระทรวงพาณิชย์จัดทำ ส่วนดัชนีความมั่นทางธุรกิจที่ธปท.จัดทำอยู่ที่ระดับ 47.7 จุด สะท้อนความไม่เชื่อมั่นเพราะต่ำกว่า 50 จุด และต่ำลงจาก 55.5 จุดในเดือนก่อน แต่ก็เป็นเพราะมีวันทำการน้อยวัน ไม่ถือว่าน่าห่วง
“การจัดทำความเชื่อมมั่นแตกต่างกันได้ อยู่ที่คำถาม กลุ่มคน หลายปัจจัย แต่ของธปท.คงต่างกันเพราะสำรวจความเชื่อมั่นทางธุรกิจ” นายเมธีกล่าว
ทั้งนี้ ดัชนีความมั่นทางธุรกิจในระยะ 3 เดือนข้างหน้า ที่ธปท.จัดทำจากการสำรวจความคิดเห็นของประกอบการทั่วประเทศ ในเดือนเม.ย.ปีนี้ พบว่าอยู่ที่ระดับ 56.6 จุด ปรับเพิ่มขึ้นจาก 54.7 จุดในเดือนก่อน สะท้อนความเชื่อมั่นในระยะต่อไป
ก่อนหน้านี้ ศูนย์พยากรณ์เศรษฐกิจและธุรกิจ มหาวิทยาลัยหอการค้า เปิดเผยว่าผลการสำรวจดัชนีความเชื่อมั่นผู้บริโภคเดือนพ.ค.ปรับลดลงครั้งแรกในรอบ 6 เดือน อยู่ที่ระดับ 77.1 ลดลงจากเดือนเม.ย.ที่ 77.6 ซึ่งยังต่ำกว่า 100 ที่แสดงว่ามีความเชื่อมั่น เพราะผู้บริดภคกังวลการเมืองที่เริ่มขาดเสถียรภาพหลังมีการนำพ.รงบ.ปรองดองเข้ารัฐสภา และกังวลต่อเศรษฐกิจโลกที่มีปัยหายุโรป ด้านกระทรวงพาณิชย์แถลงว่าความเชื่อมั่นในเดือนพ.ค.สูงสุดในรอบ 8 เดือน โดยอยู่ที่ระดับ 27.4 เพิ่มขึ้นจากเดือนเม.ย.ที่ 24.3 พร้อมยืนยันว่าดัชนีของกระทรวงพาณิชย์มีความน่าเชื่อถือ